અમદાવાદ,તા. ૧૩, ધી ઇન્સ્ટીટયુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા(આઇસીએઆઇ)ના નવા પ્રમુખ તરીકે સીએ નવીન એનડી ગુપ્તા અને ઉપપ્રમુખ તરીકે સીએ પ્રફુલ પી.છાજેડ ચૂંટાઇ આવ્યા છે. ચૂંટાયેલા બંને પદાધિકારીઓને આઇસીએઆઇના હોદ્દેદારો અને દેશભરની વિવિધ બ્રાંચના પદાધિકારીઓ દ્વારા શુભેચ્છા-અભિનંદન પાઠવવામાં આવ્યા હતા. ધી ઇન્સ્ટીટયુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા(આઇસીએઆઇ)ની ગઇકાલે યોજાયેલી વાર્ષિક મીટીંગમાં વર્ષ ૨૦૧૮-૧૯ના વર્ષ માટેના પ્રમુખ, ઉપપ્રમુખ સહિતના હોદ્દેદારોની ચૂંટણી યોજવામાં આવી હતી. બેઠકમાં સર્વાનુમતે આઈસીએઆઇના પ્રમુખ તરીકે સીએ નવીન એનડી ગુપ્તા અને ઉપપ્રમુખ તરીકે સીએ પ્રફુલ પી.છાજેડ ચૂંટાઇ આવ્યા હતા. દિલ્હી સ્થિત સીએ નવીન એનડી ગુપ્તા ૨૨ વર્ષનો વ્યવસાયિક અનુભવ ધરાવે છે. ઇન્કમ ડિસ્કલોઝર ૨૦૧૬ સ્કીમ વખતે તેમની ભૂમિકા મહત્વની રહી હતી. તેઓ આઇસીએઆઇની સેન્ટ્રલ કાઉન્સીલના છેલ્લા નવ વર્ષથી મેમ્બર છે. જયારે ઉપપ્રમુખપદે ચૂંટાયેલા મુંબઇ સ્થિત સીએ પ્રફુલ છાજેડ ૨૦ વર્ષનો વ્યવસાયિક અનુભવ ધરાવે છે. તેઓ ઓડિટીંગ અને ટેક્સેશનમાં નિપુણતા ધરાવે છે.